Kendutako kamisoia

Kendutako kamisoia edo Alkandora altxatua () Jean-Honoré Fragonard artista rokoko frantsesaren margolana da, 1770 inguruan egina. Olio-pintura da, mihise txiki baten gainean egina: 35 zentimetroko altuera eta 42 zm-ko zabalera. Parisko Louvre museoan kontserbatzen da, 1869an Louis La Caze doktorearen legatuaren bidez eskuratua izan zelarik. Koadro honekin beste bat, Le feu aux poudres, lotzen da, zalantzarik gabe aurrekoa; Louvren Beistegui bilduman agertzen da.

 Historia 
1860an Parisen ikusgai egon zen. Lan honek artistaren berraurkikuntzarako balio izan zuen, Goncourt anaiek XVIII. mende barregarri eta lizuna modan jarri zuten garaian. Izan ere, Fragonard ahaztuta geratu zen Frantziako Iraultzaren ondoren, baina Goncourtarren lumak ahalbidetu zuen bere lekua berriz aurkitzea, margolari fribolo gisa izan bazen ere; margolari historiko gisa zuen talentua ez zen XX. mendera arte aintzatetsi.P. F. R. Carrassat, Maestros de la pintura, Spes Editorial, S.L., 2005. , 163. or.

 Deskribapena 
Bere ohean etzanda eta lotan dagoen neska bat irudikatzen du. Xingola urdin bat darama ilean, eta Venus jainkosaren ezaugarria den putti batek kamisoia kentzen dio. Bere biluztasunak haragi arrosaren erakargarritasun sentsualean birsortzeko aukera ematen dio margolariari.Eva-Gesine Baur, «El rococó y el neoclasicismo», Los maestros de la pintura occidental, Taschen, 2005, 360.or., 

 Erreferentziak 

 Kanpo estekak 
 :Louvre museoaren fitxa.

Kategoria:Jean-Honoré Fragonarden margolanak
Kategoria:1770eko margolanak
Kategoria:Frantziako margolanak
Kategoria:Rokoko margolanak
Kategoria:Louvre museoaren margolanak
Kategoria:Margolan erotikoak
Kategoria:Biluzi artistikoak